Proiect

PARLAMENTUL REPUBLICII MOLDOVA
LEGE 
pentru modificarea unor acte normative
(ajustarea cadrului normativ conex domeniului securității aprovizionării cu produse petroliere)

Parlamentul adoptă prezenta lege organică.

	Art. I. – Legea nr. 461/2001 privind piața produselor petroliere (republicată în Monitorul Oficial al Republicii Moldova, 2017, nr. 40 – 49, art. 82), cu modificările ulterioare, se modifică după cum urmează:
1. Articolul 23, se completează cu alineatul (8) cu următorul cuprins:
„(8) Pentru a presta servicii de stocare a produselor petroliere în scopul constituirii și menținerii stocurilor de urgență, operatorii instalațiilor de stocare trebuie să fie autorizați în conformitate cu Legea nr. 119/2026 privind securitatea aprovizionării cu produse petroliere.”

Art. II. – Compartimentul II din Anexa nr.1 la Legea nr. 160/2011 privind reglementarea prin autorizare a activității de întreprinzător (Monitorul Oficial al Republicii Moldova, 2011, nr. 170-175, art. 494), cu modificările ulterioare, se completează cu poziția 821 cu următorul cuprins:
	 Nr. crt.
	Actul permisiv
	Autoritatea emitentă
	Alte autorități/entități implicate
	Costul
	Termenul de valabilitate

	821
	„ Autorizație pentru desfășurarea activității de stocare a produselor petroliere în scopul constituirii și menținerii stocurilor de urgență”
	Agenția Națională pentru Reglementare în Energetică
	
	Gratuit
	5 ani



Art. III. – La articolul 3 din Legea nr. 174/2017 cu privire la energetică (republicat în Monitorul Oficial al Republicii Moldova, 2023, nr. 480 – 482, art. 849), cu modificările ulterioare, în definiția noțiunii de ”întreprindere energetică” textul „ și prin Legea nr. 461/2001 privind piața produselor petroliere” se substituie cu textul „ , prin Legea nr. 461/2001 privind piața produselor petroliere și prin Legea nr. 119/2026 privind securitatea aprovizionării cu produse petroliere”.
Art. IV. – Prezenta lege intră în vigoare la data publicării în Monitorul Oficial al Republicii Moldova.

